
Република Србија                                                                                   
ОПШТИНА ЦРНА ТРАВА
ИЗБОРНА КОМИСИЈА
Број: 1/2024
Датум: 10.01.2024. године
ЦРНА ТРАВА

З  А  П  И  С  Н  И  К
СА 34. СЕДНИЦЕ ИЗБОРНЕ КОМИСИЈЕ  
ОПШТИНЕ ЦРНА ТРАВА
ОДРЖАНЕ 10.01.2024. ГОДИНЕ

Седница је почела у 08:00 часова у сали Дома културе у Црној Трави.
Седницу је отворио председник Изборне комисије општине Црна Трава, Бојан Цекић који је констатовао да су на седници Изборне комисије присутни: 

- чланови из сталног састава: Предраг Цветковић, Игор Дојчиновић, Душица Петровић, Светлана Костадиновић и Зоран Николић 
- заменици чланова из сталног састава: Магдалена Илић.

Седници присуствује и Александар Николић, секретар Изборне комисије.

Како је констатовано присуство већине чланова комисије, председавајући је утврдио да постоји кворум за рад и пуноважно одлучивање.

Председавајући је најпре на гласање ставио записник са 33. седнице Изборне комисије. Записник је једногласно усвојен.

Затим је председавајући предложио следећи,
                     
Д Н Е В Н И   Р Е Д:

1. Разматрање и доношење решења о износима накнадa члановима Изборне комисије општине Црна Трава у сталном саставу за рад на пословима везаним за спровођење избора за народне посланике одржаним 17.12.2023. године
2. Разматрање и доношење решења о износима накнаде члановима Изборне комисије општине Црна Трава у проширеном саставу за рад на пословима везаним за спровођење избора за народне посланике одржаним 17.12.2023. године
3. Текућа питања

Предложени дневни ред једногласно је усвојен.

Након тога прешло се на рад по тачкама дневног реда.

ПРВА ТАЧКА
	Ову тачку дневног реда образложио је Александар Николић, који је навео да су окончане све изборне активности у спровођењу парламентарних избора, да је збирни извештај, који је донет 27.12.2023. године постао коначан 30.12.2023. године истеком рока за подношење приговора РИК-у, те да је потребно донето решења којим се одређују накнаде члановима изборне комисије. Служба РИК-а је упутила допис локалним изборним комисијама тражећи да им се до 12.01.2024. године доставе посебна решења о накнадама за стални и проширен састав изборне комисије. Када је реч о сталном саставу, Одлуком РИК-а којим се одређују накнаде, одређени су фиксни износи и исти износе по 60.000,00 динара за председника, секретар и њихове заменике, а по 40.000,00 динара за остале чланове и заменике. У материјалу је дата табела која садржи имена и презимена свих ових лица, са припадајућом накнадом, као и осталим подацима које је тражила служба РИК-а, од којих се по значају истиче податак о радно-правном статусу, који је битан приликом обрачуна пореза и доприноса. 

Након уводног излагања председавајући је отворио расправу.
	Пошто у расправи нико није учествовао, иста је затворена и прешло се на гласање.

	По извршеном гласању константовано је да је 7 (седам) чланова/заменика чланова гласало ЗА, против није било, уздржаних није било, тако да је Изборна комисија општине Црна Трава, једногласно донела 

· Решење о износима накнадa члановима Изборне комисије општине Црна Трава у сталном саставу за рад на пословима везаним за спровођење избора за народне посланике одржаним 17.12.2023. године.

ДРУГА ТАЧКА
И ову тачку дневног реда образложио је Александар Николић наводећи да је одредбом тачке 6. Одлуке о накнадама, материјалним и другим трошковима за спровођење избора за народне посланике расписаним за 17. децембар 2023. године, прописано да члановима и заменицима чланова локалне изборне комисије у проширеном саставу за рад на пословима везаним за спровођење избора припада једнократна накнада у нето износу који не може бити већи од по 40.000,00 динара. Износ накнаде која се исплаћује члану, односно заменику члана локалне изборне комисије у проширеном саставу сразмеран је дужини трајања његовог мандата у локалној изборној комисији, почев од наредног дана од дана именовања па све док збирни извештај о резултатима гласања не постане коначни.
У Објашњењу РИК-а за доношење решења о износу накнаде члановима локалних изборних комисија за рад на пословима везаним за спровођење избора за народне посланике наведено је: 
· да право на накнаду остварују сви чланови локалних изборних комисија без обзира на ангажованост, сложеност, обим и квалитет обављених послова;
· да се износ накнаде за чланове проширеног састава локалних изборних комисија утврђује тако што се износ од 40.000,00 динара дели на број дана од дана расписивања избора, па закључно са даном када је збирни извештај постао коначан. Добијени количник множи се са бројем дана трајања мандата сваког члана односно заменика члана у проширеном саставу локалне изборне комисије и утврђује се једнократна накнада;
· да право на сразмеран износ накнаде остварују сви чланови и заменици чланова изборне комисије у проширеном саставу без обзира на ангажованост, сложеност, обим и квалитет обављених послова;
· да су обавезни елементи решења о износу накнаде локалних изборних комисија за рад на пословима везаним за спровођење избора: име и презиме, функција, датум именовања, датум када је збирни извештај о резултатима гласања постао коначан, радно-правни статус и износ појединачне накнаде.

Ради утврђивања висине накнада чланова и њихових заменика у проширеном саставу изборне комисије потребно је утврдити:
· број којим се дели износ од 40.000,00 динара, а то је период од расписивања избора па док збирни извештај о резултатима гласања није постао коначан и 
· дужину трајања мандата сваког члана и заменика члана у проширеном саставу.

Чланом 119. Закона о избору народних посланика („Сл.гласник РС“, број 14/22) прописани су рокови за доношење збирног извештаја о резултатима гласања. Збирни извештај о резултатима гласања сматра се коначним истеком 72 часа од објављивања на веб-презентацији Републичке изборне комисије, односно ако је против збирног извештаја поднето правно средство, након одлучивања о свим поднетим правним средствима. Збирни извештај о резултатима гласања за избор народних посланика на бирачким местима на територији општине Црна Трава донет је 27.12.2023. године, на веб-презентацију РИК-а објављен је 27.12.2023. године у 16:19:08, а постао је коначан истеком рока од 72 часа од објављивања, односно дана 30.12.2023. године у 16:19:07 часова. 
Када је у питању трајање мандата чланова и њихових заменика у проширеном саставу Изборне комисије, исти почињу првог наредног дана од дана објављивања решења о именовању члана, односно заменика члана изборне комисије, а завршавају се даном коначности збирног извештаја о резултатима гласања (члан 30. ст. 3. и 5. Закона о избору народних посланика („Службени гласник РС“, број 14/2022)).
На основу предлога овлашћених преглагача Изборна комисија општине Црна Трава доносила је сукцесивно решења о именовању чланова и заменика чланова Изборне комисије у проширеном саставу и то: 

· на седници одржаној 10. новембра 2023. године, за члана и заменика члана именоване су Лела Стефановић и Тамара Перовић, а на предлог Коалиције Александар Вучић – Србија не сме да стане, подносиоца проглашене изборне листе АЛЕКСАНДАР ВУЧИЋ – Србија не сме да стане, тако да је њихов мандат трајао 50 дана;
· на седници одржаној 14. новембра 2023. године, за члана и заменика члана именоване су Биљана Бабић и Смиља Ђорђевић, а на предлог Коалиције: Социјалистичка партија Србије, Јединствена Србија и „Зелени Србије“, подносиоца проглашене изборне листе ИВИЦА ДАЧИЋ – ПРЕМИЈЕР СРБИЈЕ, тако да је њихов мандат трајао 46 дана;
· на седници одржаној 14. новембра 2023. године, за члана и заменика члана именовани су Верољуб Славковић и Бојан Рашић, а на предлог КОАЛИЦИЈЕ: МИЛИЦА ЂУРЂЕВИЋ СТАМЕНКОВСКИ - БОШКО ОБРАДОВИЋ - НАЦИОНАЛНО ОКУПЉАЊЕ - ДРЖАВОТВОРНА СНАГА - Српска странка Заветници - Српски покрет Двери, подносиоца проглашене изборне листе МИЛИЦА ЂУРЂЕВИЋ СТАМЕНКОВСКИ - БОШКО ОБРАДОВИЋ - НАЦИОНАЛНО ОКУПЉАЊЕ - ДРЖАВОТВОРНА СНАГА - Српска странка Заветници - Српски покрет Двери, тако да је њихов мандат трајао 46 дана;
· на седници одржаној 23. новембра 2023. године, за члана и заменика члана именовани су Сања Николић и Вељко Стаменковић, а на предлог Српске радикалне странке, подносиоца проглашене изборне листе ДР ВОЈИСЛАВ ШЕШЕЉ – СРПСКА РАДИКАЛНА СТРАНКА, тако да је њихов мандат трајао 37 дана;
· на седници одржаној 27. новембра 2023. године, за члана и заменика члана именовани су Наташа Банковић Славковић и Ивана Павловић, а на предлог Странке демократске акције Санџака – Stranke demokratske akcije Sandžaka, подносиоца проглашене изборне листе СДА Санџака – др Сулејман Угљанин/SDA Sandžaka – dr Sulejman Ugljanin, тако да је њихов мандат трајао 33 дана;
· на седници одржаној 1. децембра 2023. године, за члана и заменика члана именовани су Данијела Стаменковић и Горица Богдановић, а на предлог КОАЛИЦИЈЕ СРБИЈА ПРОТИВ НАСИЉА, подносиоца проглашене изборне листе СРБИЈА ПРОТИВ НАСИЉА – МИРОСЛАВ МИКИ АЛЕКСИЋ - МАРИНИКА ТЕПИЋ (СТРАНКА СЛОБОДЕ И ПРАВДЕ, НАРОДНИ ПОКРЕТ СРБИЈЕ, ЗЕЛЕНО-ЛЕВИ ФРОНТ, НЕ ДАВИМО БЕОГРАД, ЕКОЛОШКИ УСТАНАК – ЋУТА, ДЕМОКРАТСКА СТРАНКА, ПОКРЕТ СЛОБОДНИХ ГРАЂАНА, СРБИЈА ЦЕНТАР, ЗАЈЕДНО, ПОКРЕТ ЗА ПРЕОКРЕТ, УДРУЖЕНИ СИНДИКАТИ СРБИЈЕ „СЛОГА“, НОВО ЛИЦЕ СРБИЈЕ), тако да је њихов мандат трајао 29 дана;
· на седници одржаној 1. децембра 2023. године, за члана и заменика члана именовани су Аца Стојановић и Јелена Ивић, а на предлог КОАЛИЦИЈЕ НОВА ДЕМОКРАТСКА СТРАНКА СРБИЈЕ – ПОКРЕТ ОБНОВЕ КРАЉЕВИНЕ СРБИЈЕ, подносиоца проглашене изборне листе ДР МИЛОШ ЈОВАНОВИЋ – НАДА ЗА СРБИЈУ – Српска коалиција НАДА – Национално демократска алтернатива – Нова Демократска странка Србије (Нoви ДСС) – Покрет обнове Краљевине Србије (ПОКС) – Војислав Михаиловић, тако да је њихов мандат трајао 29 дана;

Када су у питању чланови и заменици чланова Изборне комисије у проширеном саставу,  40.000 је подељено са бројем 60, с обзиром да је толико дана прошло од расписивања избора за народне посланике – 1. новембар 2023. године па до коначности резултата гласања на изборима за народне посланике на бирачким местима на територији општине Црна Трава – 30.12.2023. године. Тако се добија накнада по дану у износу од 666,67 динара. Овај количник множен је потом бројем дана мандата сваког члана, односно заменика члана изборне комисије у проширеном саставу, који је именован на предлог подносилаца проглашених изборних листа.

Након уводног излагања председавајући је отворио расправу.
	Пошто у расправи нико није учествовао, иста је затворена и прешло се на гласање.

	По извршеном гласању константовано је да је 7 (седам) чланова/заменика чланова гласало ЗА, против није било, уздржаних није било, тако да је Изборна комисија општине Црна Трава, једногласно донела 

· Решење о износима накнадa члановима Изборне комисије општине Црна Трава у проширеном саставу за рад на пословима везаним за спровођење избора за народне посланике одржаним 17.12.2023. године.
ТРЕЋА ТАЧКА

Није разматрано.
-------------------------

Седница је завршена 10.01.2024. године у 08:15 часова.
	Писани материјал је саставни део овог Записника.

ИЗБОРНА КОМИСИЈА
ОПШТИНЕ ЦРНА ТРАВА


                   СЕКРЕТАР                                                      	 	ПРЕДСЕДНИК
  	Александар Николић			 	       	   Бојан Цекић

